رحت لمطعم شيزان  اليوم الظهر وانا جايه من السفر ع الطريق لبيتي .. وصلت له ولسه مافتح عد صلاه الظهر استنينا لمده ربع ساعه بعدهافتخ ع ١٢:٣٠ دخلنا ع الطاوله وكان مستوى المطعم متوسط من ناحيه الجلسات وضيق نوعاً ما .. كانت زيارتي للمطعم لأول مره ..احضرًوا لنا خبز محمص بقليل من الزيت مع زبادي ضيافه مجانيه من المطعم .. طلبنا كان طبق سلطه خضراء عاديه مكونه من خيار وبصل وخس وطماطم لكن مسماه بشكتشومر لغرض جذب الزبون لها وهي عاديه ومعتاده لكن لابأس بها .. وطلبنا شوربه عدس لذيذه مره لكن مو حاره مره قلل من لذه الطبق بالاظافه ان الطبق صغير .. والطبق الثالث كان لحم نلجري بالايدام ججمممميل مررره مرررره اعجبني اكثر شي نكههه حلوه مره وحراره متوسطه ..  والطبق الاخير كان دجاج تكا مسالا ياسلااااام خيالي اعجبني مره اكثر شي اعجبني طبق اللحم والدجاج ياسلام اول مره اتلذذ باكل هندي بهالطبقين روعه .. وطلبنا رز بالزعفران ً والبهارات كان عادي وكان مو بهذيك السخونه يميل للبروده لكن اكلناه مع الايداماتً فأكتشب من حراره الايدامات .. واخيرا المشروبات طلبنا البيبسي لكن ماجابوا ثلج الا لمى طلبنا .. والطلب كله جلس ربع ساعه وكان ع الطاوله .. تلذذت مررره بالطعم وراح اكرر الزياره واحبذ الغداء لانه مبين بيزدحم بالليل وهو مو كبير بيصير مزعج .. واخيرا الفاتورة كانت صدمه لي بصراحه رخيص جدا ب١٦١ ريال .. معقول جدا جدا .. التقييم ممتاز بالاكل وانصح به واروع مطعم هندي عجبني  
 ويعتبر متوسط من ناحيه خدمه ومكان ونظافه .. واسفه ع الاطاله